KÉPZELT LÉNYEK

Óravázlat   
Évfolyam: 6., (a és c osztályokból a tanulószobán részt vevő diákok)  
Tanár: Valkó Nóra  
Tantárgy: tanulószoba  
Témakör: szöveg- és képalkotás szóban és írásban, csoportdinamika, közös munka két, összevonás előtt álló osztály tanulóival  
Téma, tananyag: Nacsinák Gergely András **Tanácstalanság** c. cikkéből inspiráció merítése, a képzelet tudatos működtetése, környezettudatos magatartás formálása, újrahasznosítás gondolatának kiterjesztése, gyermekként is felelős gondolkodni tudás.  
Fejlesztendő kompetenciák: anyanyelvi kommunikáció (szóbeli és írásbeli szövegalkotás, történetmesélés, szókincsbővítés), tárgyszó keresése, bizalom önmaga és társai felé.  
Hatékony, önálló tanulás: figyelem, szövegértés, lényegkiemelés, elvonatkoztatás  
Szociális kompetenciák: együttműködés osztályok, diákok között, csoportban, döntési képesség, érdekérvényesítés, érzékenység, odafigyelés, lényeglátás, célorientált magatartás, fókusz megtartása.  
Személyes: képzelőerő,konszenzus csoporton belül, alkotás, az elkészült művek bemutatása  
Tantárgyi koncentráció: történelem, irodalom, könyvtárhasználat, technika, környezetismeret, rajz,   
Eszközök:  Mitológiai lexikon, SZITAKÖTŐ 42. lapszám, szókártyák, A3 rajzlap, filctoll, LEGO  
Munkaformák: frontális és csoportmunka, teremberendezés ennek megfelelően  
  
**I. Előkészítő rész** – ráhangolás

**0.** Tanulók és Kollégák köszöntése  
**1.** Ki az a mitikus lény, akire gondolok? A görög mitológia szereplője,  labirintus lakója, Thészeusz által legyőzött bikafejű, ember testű lény - előzetes történelmi, irodalmi ismeretek felidézése- egyéni, frontális munka  
**2.**Minotaurusz és Daidalosz személyének felidézése, Mitológiai lexikon használata. Egyéni, illetve csoportmunka, könyvtárhasználati ismeretek gyakorlati alkalmazása  
**3.** feladat Légy építész, alkoss labirintust! Az asztalon találsz tálkában előkészítve LEGO építőkockákat, illetve alaplapot, ezek felhasználásával építs alkalmas labirintust egy legobaba feje jelképes Minotaurusznak.

4. a 3. pont eredményeinek bemutatása. Szemléltetés, segítségnyújtás, felelősségvállalás, csoport képviselete.  
   
**II. Fő rész**- Nacsinák Gergely András **Tanácstalanság** c. cikke, Szitakötő 42. szám 1-3. oldal   
1.Nyissátok ki a folyóiratot az első oldalon! Hallgassunk bele a legelső cikkbe, társatok tolmácsolásában. Tanuló felolvassa a cikk első bekezdését. A többiek odafigyelve, szemükkel ismerkednek a szöveggel. Irányított kérdésekkel és tanári útmutatással értelmezzük a folyóirat aktuális számának témáját, a képzelt lények fogalomkörét.

(1.1 36. oldal Álomidő, a szürkével kiemelt rész, illetve a pályázati anyag a következő oldalon.)

2.1 feladat MILYEN LEHET? A borítékban szókártyákon, mellékneveket találtok. Ezeket előző alkalommal gyűjtöttünk, saját kútfőből, támaszkodva magyar nyelvi ismereteikre. A mellékneveket csoportosítsuk általatok KITALÁLT szempontok szerint, nagyobb halmazokat kialakítva.

Az üres kártyára kerüljön a halmaz/szempont neve, alá csoportokba rendezve kerüljenek a melléknevek.

2.2 feladat  csoportmunkában az órán említett lények (tanácstalanság-griffmókusa, ill. az álomidő-Szivárványkígyója, esetleg mitológiai lények) ihletésében, képzelt lény alkotása, feladatválasztási lehetőséggel

A/ lehetőség: Dolgozz színesben! A3 méretben a csoportod által elképzelt lénynek grafikai kifejező megfogalmazása (lehetőség a nyári szám pályázatán való részvételre!);

B/ lehetőség: Dolgozz mondatokkal! Fesd le szavakkal részletesen az általatok elképzelt lényt, annak tulajdonságait, jellemzőit, egyéb észrevételeiteket.

3. a 2.2 feladat bemutatása, szemléltetés, segítségnyújtás, felelősségvállalás, csoport képviselete.

**III. Az óra lezárása**  
Hogy éreztétek magatokat? Hogyan értékelitek a képzelt lényes órát?  
Szempontok: a feladatmegoldások ötletessége, együttműködés gördülékenysége, egyéb észrevétel, önfegyelem

Köszönöm a részvételt, kollégáknak a figyelmet!